059505110575a2b2bff465d7d0d53e84
Hvad er WiFi egentligt?
telia.dk
2021.10

WiFi gør det muligt at bruge internettet trådløst, så du undgår kabler. Kommunikationen over WiFi sker via radiobølger, hvilket betyder at båndbredden kan påvirkes og giver en lavere hastighed end en kablet forbindelse.



53d5ce313feaf45219d12b4c46e3a696
Hvordan placerer jeg min router bedst muligt?
telia.dk
2021.10

Lad din router komme ud af skabet! Placér den i midten af hjemmet på en hylde eller en reol, og gerne en meter over gulvet. Sørg for at den ikke er blokeret, og at der ikke er andre apparater eller elektronisk udstyr tæt på, der kan forstyrre routerens radiobølger. Prøv dig frem, ændr placeringen eller vend routeren i forskellige retninger. Selv små ændringer kan have en stor effekt.



3ebb50365fee4bb75632d4dc28a04d1f
Hvad påvirker min hastighed?
telia.dk
2021.10

Mængden af brugere kan påvirke hastigheden på din forbindelse. Tænk på at brugere kan være alt fra naboen til babyalarmer, spilkonsoller, og trådløse højtalere. Først og fremmest er det dog, hvad du som bruger gør, der påvirker hastigheden mest. Når du streamer musik eller film, vil det påvirke din båndbredde mere end når du browser på almindelige hjemmesider. Tykke vægge af mursten/beton kan også påvirke din hastighed negativt. Selve udstyret spiller også en rolle, da ældre routere kan mangle evnen til at sende høje hastigheder. Det samme gælder gamle kabler.


Du kan [måle din hastighed her](/kundeservice/bredband-og-mobilt-bredband/hastighedstest/).



c7c6460b2931d575be477dc47bdbaeae
Hvordan kan jeg få et hurtigere WiFi?
telia.dk
2021.10

Ud over placeringen af routeren, opnår du den bedste hastighed med moderne elektronik, der er rustet til høje hastigheder. Hvis du har ældre produkter, som ikke understøtter den nyeste teknologi, risikerer du at få et betydeligt langsommere WiFi. Du skal også have en relativ høj hastighed på dit faste bredbånd. Telias trådløse router understøtter den nyeste teknologi.



0173488acdc49b6b7ceb731f12653d85
WiFi vs. kablet forbindelse
telia.dk
2021.10

Fordelen ved WiFi er, at du bliver mere mobil. Men den kablede forbindelse er i de fleste tilfælde hurtigere end den trådløse forbindelse. Din routers placering, væggenes tykkelse, og hvor mange brugere, der er på dit WiFi, påvirker alt sammen hastigheden. Hastigheden på din kablede forbindelse er ikke det samme, som på dit WiFi – hvilket betyder, at vi ikke kan garantere den hastighed, du har bestilt, når du surfer trådløst.


